Vesitorni

**Vesitorni** on rakennus, jonka yläpäässä on vesisäiliö. Vesitornilla on kaksi pääkäyttötarkoitusta; varastoida vettä ja pitää yllä tasaista vedenpainetta vesijohtoverkostossa.

Vesitornin vesisäiliön tilavuus voi olla jopa yli 10&nbsp;000 kuutiometriä, eli 10&nbsp;000&nbsp;000 litraa.

Vesitornilla voi olla myös jokin oheistarkoitus, kuten siinä voi olla vesisäiliön lisäksi näkötorni, observatorio tai se voi osittain tai kokonaan  korvata erillisen tietoliikennemaston. Vesitorni voi olla myös kiinteä osa jotain toista rakennelmaa, kuten Varkauden vesitorni, joka on osa kerrostaloa sekä Kemin kaupungintalo.

Pohjoismaissa vesitornit ovat yleensä suurempia kuin Keski-Euroopassa, mutta pohjoismaissa ne palvelevat suurempaa aluetta ja niitä on harvemmassa.

## Vesitornien toiminta

Vesitorni on usein rakennettu korkealle mäelle, jolloin itse tornin ei tarvitse olla niin korkea. Korkeutta tarvitaan ylläpitämään hydrostaattista painetta, joka saa veden virtaamaan putkissa maan vetovoiman vaikutuksesta. Koska vesi virtaa ylemmästä astiasta alempaan, vesitornin säiliön vedenpinnan täytyy olla korkeammalla kuin korkeimmalla olevan hanan ja itse asiassa vielä korkeammalla, koska hanasta täytyy saada vettä riittävällä paineella ulos. Vedenpaine jollain syvyydellä on suoraan verrannollinen vedenpinnan ja syvyyden väliseen korkeuseroon. Paine ei ole riippuvainen altaan muodosta. Kotiin tuleva vesijohto ja vesitornin säiliö ovat periaatteessa samaa allasta ja paine riippuu säiliön vedenpinnan ja vesijohdon korkeuserosta. Paine ei toisaalta saa olla liian suuri etteivät putkistot vaurioidu.
Vaihtoehtoisesti vedenpainetta voidaan pitää yllä ilman vesitorneja pelkästään pumpuilla. Joissain korkeissa taloissa käyttövesi saatetaan pumpata ylös erillisillä paineenkorotuspumpuilla. Joissain pilvenpiirtäjissä on katolla omat vesisäiliöt.

### Liian pienen paineen aiheuttamia ongelmia
Tarpeeksi suuri paine on tarpeen vesijohtoverkon toiminnan vuoksi. Liian matalalla paineella voi olla useita vaikutuksia:
* Maaperän vesi vuotaa putkeen ja pilaa juomaveden mikrobeilla, lannoitteilla ja kemikaaleilla.
* Vesijohto voi romahtaa maaperän aiheuttamasta paineesta, jonka normaalisti vedenpaine kumoaa. Säännösten mukainen vesijohto kestää maanpaineen myös tyhjänä.
* Vesi ei nouse kerrostalojen ylimpiin kerroksiin.
* Vedenpaine on liian alhainen vesihanassa.

## Vesitornien päätyypit

*jalattomat
**lieriömäiset: Yleisin malli ennen toista maailmansotaa rakennetuissa vesitorneissa. Esimerkiksi Alppilan vesitorni ja Vaasan vesitorni ovat lieriömäisiä vesitorneja.

*jalalliset
**kartiomaiset: Sienityyppisissä vesitorneissa säiliö on kartion muotoinen, jolloin vedenpinnan korkeus ei vaihtele niin paljon ja paine putkistossa pysyy tasaisena. Tätä muotoa käytetään yleensä vain suurissa torneissa. Rakennusteknisesti malli yleistyi vasta sotien jälkeen ja lähes kaikki sienimalliset tornit on tehty betonivalua käyttäen. Esimerkiksi Roihuvuoren vesitorni on kartiomainen.
**lieriömäiset
**pallomaiset: Tämä tyyppi on yleinen pienissä vesitorneissa. Varsinkin Unkarin ja Yhdysvaltojen pienissä taajamissa näkee kyseistä mallia.

## Vesitornien uusiokäyttö
Vedenkulutus on laskenut 1980-luvulta alkaen vähemmän vettä käyttävien kodinkoneiden ja wc-pönttöjen kehityksen sekä kylpyammeiden vähenemisen takia. Tämän vuoksi useita vesitorneja on poistettu käytöstä. Osa torneista on purettu, mutta monelle on mietitty uusiokäyttöä. Monet poistetut tornit ovat olleet kaupunkikuvallisesti merkittäviä ja tämän takia rakennussuojeltuja. Helsingin Alppilan eli Linnanmäen suurempaan vesitorniin, joka on poistettu jo käytöstä, mutta suojeltu, on suunniteltu mm. hotellia ja konserttisalia.

Nilsiän vanha vesitorni on muutettu asuinkäyttöön.

## Höyryveturien vesitornit

Höyryveturien aikakautena monilla rautateillä oli erillisiä vesitorneja vetureita varten. Suomessa niitä jäi jonkin verran jäljelle varsinaisen höyryveturikauden päätyttyä. Vesitornista vesi meni veturiin joko vesiviskurin kautta tai vesitornissa oli radan puoleisessa kyljessä erillinen laskuputki, jonka alle veturin vedentäyttöaukko voitiin ajaa. Vesitornista vesiviskur(e)ille menevä putki oli isokokoinen, jotta veden virtaus oli riittävän suuri nopeaan vesitykseen. Vesiviskurilla on voitu vesittää myös Dr12 dieselveturin höyrynlämmityksen vesisäiliö.

Suomalaiset rautateiden vesitornit olivat pääsääntöisesti tiilirakenteisia ja rautainen vesisäiliö oli erillisenä rakenteena tornin sisällä. Vesitornia on voitu lämmittää talvella. Vesitorni sijaitsi veturitallin yhteydessä tai se oli erillinen rakennus. Viimeisimmät vesitornit rakennettiin 50-luvulla mm. Riihimäelle ja Toijalaan. Vesitornit sijoitettiin rautateillä 30-50 km välein.

Yksi harvoista Suomessa aktiivikäytössä olevista höyryveturien vesitorneista sijaitsee Minkiön asemalla. Se valmistui rautatien satavuotisjuhlaan kesäksi 1998. Muut vesitornit eivät ole enää aktiivikäytössä. Yleisen rataverkon nostalgialiikenteen höyryveturit vesitetään tankkiautoilla tai paloletkulla vesijohtoverkosta.

## Kuvia vesitorneista
### Suomalaisia vesitorneja


Tiedosto:Mikkeli.jpg|Selim A. Lindqvistin suunnittelema nykyään näkötornina toimiva Naisvuoren vesitorni Mikkelissä.
Tiedosto:Hankoo water tower July 10 2005.JPG|Hangon vesitorni joka on rakennettu 1942-1943 korvaten aikaisemman vesitornin, jonka neuvostojoukot tuhosivat
Tiedosto:Intio water tower 2006 01 30.JPG|Johan Sigfrid Sirénin suunnittelema Intiön vesitorni Oulussa vuodelta 1925. Torni ei ole enää käytössä.
Tiedosto:Karhulan vesitorni.jpg|Karhulan sienimallinen vesitorni Kotkassa
Tiedosto:Varkaus water tower 2006 07.jpg|Varkauden vesitorni joka on myös kerrostalo.
Tiedosto:Kokkola water tower.jpg|Kokkolan vanha vesitorni
Tiedosto:Kronoby water tower.jpg|Kruunupyyn vesitorni
Tiedosto:Vaasan vesitorni.jpg|Vaasan vesitorni
Tiedosto:Hervanta water tower1.jpg|Hervannan vesitorni
Tiedosto:Pieksamaki water tower.jpg|Pieksämäen vesitorni, arkkitehti Aarne Ervi
Tiedosto:Järvenpään vesitorni.jpg|Järvenpään vesitorni
Tiedosto:Pattijoki Water Tower 20080710.JPG|Pattijoen vesitorni
Tiedosto:Kempele water tower.JPG|Kempeleen vesitorni.
Tiedosto:Rauman vesitorni 2.jpg|Rauman vesitornissa on toiminut kahvila.
Tiedosto:Otaniemi vesitorni.jpg|Otaniemen vesitorni, arkkitehti Alvar Aalto
Tiedosto:Haukilahti water tower.jpg|Haukilahden vesitorni Espoossa vuodelta 1968
Tiedosto:The old Hiekkaharju water tower between new apartment buildings in Simonkylä, Vantaa, Finland, 2021 July.jpg|Hiekkaharjun vanha vesitorni
Tiedosto:Hiekkaharju new water tower 2021-03-05 o.jpg|Hiekkaharjun uusi vesitorni


### Vesitorneja eri puolilla maailmaa

Tiedosto:Naaldwijk watertoren.jpg|Naaldwijkin vesitorni Hollannissa, rakennettu 1930. Korkeus 40,8 m ja tilavuus 320 + 280 m3
Tiedosto:Water tower Aalsmeer.JPG|Hollantilainen Aalsmeerin vesitorni art deco -tyyliin vuodelta 1928
Tiedosto:Darmstadt-Wasserturm-1.jpg|Jugend-tyylinen vesitorni Darmstadtissa, Saksassa
Tiedosto:Mannheim Wasserturm 20100806.jpg|Vesitorni Mannheimissä, Saksassa
Tiedosto:Hamburg Planetarium Illuminated.jpg|Hampurin käytöstä poistettu vesitorni, jossa toimii nykyisin planetaario.
Tiedosto:Moers-Schachtanlage Pattberg-Wasserturm.jpg|Pattbergin hiilikaivoksen vesitorni Moersissä Saksassa
Tiedosto:Montpellier - Pavillon Peyroux 2.jpg|Peyroun paviljonki Montpellier’ssa toimii myös vesitornina. Rakennettu 1768.
Tiedosto:France water tower.jpg|Ranskalainen lievästi kartionmuotoinen moderni vesitorni Tonnay-Charentessa
Tiedosto:Water Tower Kartuzy.jpg|Kartuzyn vesitorni Puolassa
Tiedosto:Hyllie vattentorn, vinter.jpg|Ruotsalainen Hyllien vesitorni Malmön lähellä
Tiedosto:Vukovar turm.jpg|Vukovarin vesitorni, joka tuhoutui Kroatian sodassa 1991.
Tiedosto:Nasiriyah-water.jpg|Irakin sodassa vaurioitunut vesitorni Nasiriyyassa.
Tiedosto:Mizra Water Tower.jpg|Mizran kibbuzin vesitorni Israelissa
Tiedosto:Amarillo-Texas-Water-Tower-Dec2005.jpg|Amarillossa Texasissa oleva pienempi vesitorni
Tiedosto:Wood-water-tower-medocino.JPG|Puinen yhdysvaltalainen vesitorni Kaliforniassa.
Tiedosto:Carmel-indiana-water-tower.jpg|Carmelin vesitorni Indianassa. USA:n vesitorneissa usein lukee sijaintipaikan nimi.
Tiedosto:Svampen water tower in Örebro, Sweden seen from the south.jpg|Ruotsalainen vesitorni Svampen Örebrossa.
Tiedosto:Rotterdam watertoren.jpg|Rotterdam
Tiedosto:Wasserturm Rostock.jpg|Rostock
Tiedosto:Ciechanów, Park Nauki Torus (2).jpg|Ciechanów
Tiedosto:Wien Favoriten Wasserturm-06.jpg|Favoriten, Wien
Tiedosto:Gamla vattentornet Landskrona 2.jpg|Landskrona
Tiedosto:Wasserturm Nord Halle II.JPG|Halle
Tiedosto:The Leaning Tower of Niles (115112188).jpg|Nilesin kylän vesitorni Illinoisissa jäljittelee Pisan tornia.
Tiedosto:Wrocław, Wieża widokowa , A 423 0 362 Wm padma DSC 9276.JPG|Wrocław, Puola 

## Katso myös
*Vesi
*Jätevedenkäsittely

## Lähteet

## Aiheesta muualla

* 

* Suomen Arkkitehtuurimuseon sivusto suomalaisista vesitorneista.
* Kuvia suomalaisista vesitorneista